ROZHODNUTIE RADY

z 22. apríla 2013

o pozícii, ktorá sa má zaujať v mene Európskej únie, pokiaľ ide o prijatie rokovacích poriadkov Výboru pre DHP, Výboru pre colnú spoluprácu a Spoločného výboru pre rozvoj stanovených Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane

(2013/331/EÚ)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 207 a článok 209 v spojení s jej článkom 218 ods. 9,

so zreteľom na rozhodnutie Rady 2012/196/ES z 13. júla 2009 o podpise a predbežnom vykonávaní Dočasnej dohody, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane (1),

so zreteľom na návrh Európskej komisie,

keďže:

PRIJALA TOTO ROZHODNUTIE:

Článok 1

Pozícia, ktorá sa má prijať v mene Únie, pokiaľ ide o prijatie rozhodnutia Výboru pre DHP stanoveného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, o jeho rokovacom poriadku, o rokovacom poriadku Výboru pre colnú spoluprácu a o rokovacom poriadku Spoločného výboru pre rozvoj je založená na návrhu rozhodnutia Výboru pre DHP pripojenom k tomuto rozhodnutiu.

Nepodstatné zmeny návrhu rozhodnutia Výboru pre DHP sa môžu schváliť bez ďalšieho rozhodnutia Rady.

Článok 2

Toto rozhodnutie nadobúda účinnosť dňom jeho prijatia.

C. ASHTON

(1) Ú. v. EÚ L 111, 24.4.2012, s. 1.

(2) Ú. v. EÚ L 111, 24.4.2012, s. 2.

NÁVRH

ROZHODNUTIE VÝBORU PRE DHP č. …/2013

z …

zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, o prijatí rokovacích poriadkov Výboru pre DHP, Výboru pre colnú spoluprácu a Spoločného výboru pre rozvoj

VÝBOR PRE DHP,

so zreteľom na Dočasnú dohodu, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane (ďalej len „dohoda“), podpísanú 29. augusta 2009 v Grand Baie a predbežne vykonávanú od 14. mája 2012, a najmä na jej článok 64,

keďže:

(1) V dohode sa stanovuje, že Výbor pre DHP prijme svoj rokovací poriadok.

(2) Výboru pre DPH má pomáhať pri plnení jeho úloh Výbor pre colnú spoluprácu, ktorý je zriadený v súlade s článkom 41 protokolu 1 k dohode, a Spoločný výbor pre rozvoj, ktorý je zriadený v súlade s článkom 52 dohody,

PRIJAL TOTO ROZHODNUTIE:

Článok 1

1. Týmto sa prijímajú rokovacie poriadky týchto výborov, ako sú uvedené v prílohách:

Príloha I – Výbor pre DHP;

Príloha II – Výbor pre colnú spoluprácu;

Príloha III – Spoločný výbor pre rozvoj.

2. Týmito rokovacími poriadkami nie sú dotknuté osobitné pravidlá, ktoré sú stanovené v dohode alebo o ktorých prípadne rozhodne Výbor pre DHP.

Článok 2

Toto rozhodnutie nadobúda účinnosť ….

V (miesto) dňa (dátum) Za signatárske štáty Za stranu EÚ

PRÍLOHA I ROKOVACÍ PORIADOK VÝBORU PRE DHP zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane Článok 1 Rozsah pôsobnosti Tento rokovací poriadok sa použije na každé zasadnutie Výboru pre DHP. Článok 2 Zloženie a predsedníctvo 1. Výbor pre DHP je na jednej strane zložený zo zástupcov signatárskych štátov východnej a južnej Afriky (ďalej len „signatárske štáty VJA“) (1) a na druhej strane zo zástupcov strany EÚ na úrovni ministrov alebo vyšších úradníkov. 2. Odkaz na „strany“ v tomto rokovacom poriadku zodpovedá vymedzeniu uvedenému v článku 61 dohody. 3. Spolupredsedami Výboru pre DHP na úrovni ministrov sú zástupca signatárskych štátov VJA a zástupca Európskej únie (ďalej len „EÚ“). Spolupredsedami Výboru pre DHP na úrovni vyšších úradníkov sú zástupcovia signatárskych štátov VJA, obvykle na úrovni vyšších úradníkov a vyšší úradníci Európskej komisie v mene strany EÚ. Signatárske štáty VJA sa v predsedníctve každý rok striedajú. Článok 3 Pozorovatelia 1. Na zasadnutia Výboru pre DHP sa ako pozorovatelia prizvú zástupcovia Spoločného trhu pre východnú a južnú Afriku (COMESA) a zástupcovia Komisie pre Indický oceán (IOC). 2. Tajomník Výboru pre DHP informuje zástupcov COMESA a IOC o každom zasadnutí Výboru pre DHP, aby sa ho mohli zúčastniť ako pozorovatelia. 3. Strany sa môžu spoločne rozhodnúť, že prizvú ďalších pozorovateľov ad hoc. Títo pozorovatelia sa môžu zúčastniť na zasadnutí na základe pozvania od spolupredsedu a so súhlasom Výboru pre DHP. 4. Výbor pre DHP môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí. Článok 4 Zasadnutia 1. Výbor pre DHP zasadá raz ročne, alebo keď si to vyžadujú okolnosti, po vzájomnej dohode oboch strán. Ak s tým obidve strany súhlasia, zasadnutia Výboru pre DHP sa môžu viesť v podobe videokonferencie alebo telekonferencie. V takomto prípade každá strana znáša svoje príslušné náklady spojené s konaním takéhoto zasadnutia, pokiaľ sa strany nedohodnú inak. 2. Každé zasadnutie Výboru pre DHP sa koná v deň a na mieste, na ktorých sa obidve strany dohodli. 3. Zasadnutia Výboru pre DHP zvoláva tajomník Výboru pre DHP. Článok 5 Delegácie Spolupredsedovia Výboru pre DHP sú pred každým zasadnutím informovaní o plánovanom zložení delegácií signatárskych štátov VJA a strany EÚ. Článok 6 Sekretariát 1. Úradníci signatárskych štátov VJA a Európskej komisie sa striedajú vo funkcii tajomníka Výboru pre DHP každých dvanásť mesiacov. Signatárskym štátom VJA môže pomáhať sekretariát COMESA. 2. Bez toho, aby bol dotknutý odsek 1, sa prvé obdobie začína v deň prvého zasadnutia Výboru pre DHP a končí sa 31. decembra nasledujúceho roku. Funkciu tajomníka Výboru pre DHP plní počas prvého obdobia zástupca Európskej komisie. Signatárske štáty VJA sa vo funkcii tajomníka striedajú. Článok 7 Dokumenty Pokiaľ sa rokovania Výboru pre DHP opierajú o písomné podkladové dokumenty, tajomník tieto dokumenty očísluje a rozošle ako dokumenty Výboru pre DHP najmenej 14 dní pred začiatkom zasadnutia. Článok 8 Korešpondencia 1. Akákoľvek korešpondencia určená Výboru pre DHP sa doručí tajomníkovi Výboru pre DHP. 2. Tajomník zabezpečí, aby sa korešpondencia určená Výboru pre DHP postúpila spolupredsedom výboru a prípadne rozoslala ako dokumenty uvedené v článku 7. 3. Korešpondenciu od spolupredsedov Výboru pre DHP zašle stranám tajomník a prípadne ju rozošle ako dokumenty uvedené v článku 7. Článok 9 Program zasadnutí 1. Tajomník Výboru pre DHP vypracuje predbežný anotovaný program každého zasadnutia na základe návrhov strán. Tajomník Výboru pre DHP ho zašle stranám najneskôr tri týždne pred začiatkom zasadnutia. 2. Predbežný anotovaný program zahŕňa body, o ktorých začlenenie do programu bol tajomník požiadaný najneskôr mesiac pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty. 3. Výbor pre DHP prijme program na začiatku každého zasadnutia. Do programu možno zaradiť iný bod, než ktorý je uvedený v predbežnom programe, ak sa tak strany dohodnú. 4. Spolupredsedovia Výboru pre DHP môžu po dohode so stranami prizvať na jeho zasadnutia odborníkov, aby poskytli informácie o osobitných témach. 5. Tajomník môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu. Článok 10 Zápisnica 1. Tajomník čo najskôr, obvykle do jedného mesiaca, vypracuje návrh zápisnice z každého zasadnutia. 2. V zápisnici sa spravidla zhrnie každý bod programu a prípadne sa spresnia: a) všetky dokumenty predložené Výboru pre DHP; b) akékoľvek vyhlásenie, o ktorého zapísanie požiadal člen Výboru pre DHP; c) prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov. 3. Zápisnica zahŕňa aj zoznam účastníkov Výboru pre DHP a zoznam prípadných pozorovateľov zúčastnených na zasadnutí. 4. Signatárske štáty VJA a strana EÚ písomne schvália zápisnicu do dvoch mesiacov odo dňa zasadnutia. Zápisnicu po jej schválení podpíše tajomník. Každému signatárskemu štátu VJA a strane EÚ sa doručí jeden originál týchto autentických dokumentov. Článok 11 Rozhodnutia a odporúčania 1. Výbor pre DHP prijíma rozhodnutia a odporúčania na základe konsenzu. 2. Výbor pre DHP sa môže rozhodnúť, že akúkoľvek všeobecnú otázku, ktorá je v záujme krajín AKT a EÚ a vyplýva z dohody, predloží Rade ministrov AKT-EÚ vymedzenej v článku 15 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda z Cotonou“). 3. V období medzi zasadnutiami môže Výbor pre DHP prijímať rozhodnutia a odporúčania písomným postupom, ak s tým obidve strany súhlasia. Písomný postup pozostáva z výmeny nót medzi stranami. 4. Rozhodnutia Výboru pre DHP sa nazývajú „rozhodnutie“ a odporúčania Výboru pre DHP „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho účinnosti. 5. Rozhodnutia a odporúčania prijaté Výborom pre DHP overuje zástupca signatárskych štátov VJA a zástupca Európskej komisie v mene strany EÚ. 6. Rozhodnutia a odporúčania sa zasielajú stranám ako dokumenty Výboru pre DHP. Článok 12 Verejnosť 1. Ak sa nerozhodne inak, zasadnutia Výboru pre DHP nie sú verejné. 2. Každá strana sa môže rozhodnúť uverejniť rozhodnutia alebo odporúčania Výboru pre DHP vo svojej príslušnej úradnej tlači. Článok 13 Jazyky 1. Pracovnými jazykmi Výboru pre DHP sú úradné jazyky, ktoré sú spoločné pre obidve strany, t. j. angličtina a francúzština. 2. Výbor pre DHP pri svojich rokovaniach a prijímaní rozhodnutí vychádza z dokumentácie a návrhov pripravených pokiaľ možno v oboch jazykoch uvedených v odseku 1. Rozhodnutia a odporúčania sú k dispozícii v oboch jazykoch uvedených v odseku 1. Článok 14 Výdavky 1. Každá strana znáša výdavky, ktoré jej vzniknú v dôsledku účasti na zasadnutiach Výboru pre DHP, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky. 2. Výdavky v súvislosti s organizovaním zasadnutí a rozmnožovaním dokumentov znáša strana, ktorá je organizátorom zasadnutia. 3. Výdavky v súvislosti so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša strana EÚ. Článok 15 Zmeny rokovacieho poriadku Rokovací poriadok možno zmeniť v súlade s jeho článkom 11 ods. 1 (1) Madagaskar, Maurícius, Seychely a Zimbabwe.

PRÍLOHA II ROKOVACÍ PORIADOK VÝBORU PRE COLNÚ SPOLUPRÁCU zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane Článok 1 Rozsah pôsobnosti Tento rokovací poriadok sa použije na každé zasadnutie Výboru pre colnú spoluprácu. Článok 2 Úloha Výboru pre colnú spoluprácu Výbor pre colnú spoluprácu je zriadený v súlade s článkom 41 protokolu 1 k dohode. Zaoberá sa tiež všetkými záležitosťami, ktorými ho poverí Výbor pre DHP. Článok 3 Zloženie a predsedníctvo 1. Výbor pre colnú spoluprácu je na jednej strane zložený zo zástupcov signatárskych štátov východnej a južnej Afriky (ďalej len „signatárske štáty VJA“) (1) a na druhej strane zo zástupcov strany EÚ. 2. Odkaz na „strany“ v tomto rokovacom poriadku zodpovedá vymedzeniu uvedenému v článku 61 dohody. 3. Spolupredsedami Výboru pre colnú spoluprácu sú zástupca signatárskych štátov VJA a zástupca Európskej komisie v mene strany EÚ. Signatárske štáty VJA sa v predsedníctve každý rok striedajú. Článok 4 Pozorovatelia 1. Na zasadnutia Výboru pre colnú spoluprácu sa ako pozorovatelia prizvú zástupcovia Spoločného trhu pre východnú a južnú Afriku (COMESA) a zástupcovia Komisie pre Indický oceán (IOC). 2. Tajomník Výboru pre colnú spoluprácu informuje zástupcov COMESA a IOC o každom zasadnutí Výboru pre colnú spoluprácu, aby sa ho mohli zúčastniť ako pozorovatelia. 3. Strany sa môžu spoločne rozhodnúť, že prizvú ďalších pozorovateľov ad hoc. Títo pozorovatelia sa môžu zúčastniť na zasadnutí na základe pozvania od jedného zo spolupredsedov a so súhlasom Výboru pre colnú spoluprácu. 4. Výbor pre colnú spoluprácu môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí. Článok 5 Zasadnutia 1. Pokiaľ nie je v dohode stanovené inak, Výbor pre colnú spoluprácu zasadá na žiadosť jednej zo strán. Ak s tým obidve strany súhlasia, zasadnutia Výboru pre colnú spoluprácu sa môžu viesť v podobe videokonferencie alebo telekonferencie. V takomto prípade každá strana znáša svoje príslušné náklady spojené s konaním takéhoto zasadnutia, pokiaľ sa strany nedohodnú inak. 2. Každé zasadnutie Výboru pre colnú spoluprácu sa koná v deň a na mieste, na ktorých sa obidve strany dohodli. 3. Zasadnutia Výboru pre colnú spoluprácu zvoláva tajomník Výboru pre colnú spoluprácu. Článok 6 Delegácie Spolupredsedovia Výboru pre colnú spoluprácu sú pred každým zasadnutím informovaní o plánovanom zložení delegácií signatárskych štátov VJA a strany EÚ. Článok 7 Sekretariát Úradníci signatárskych štátov VJA a Európskej komisie sa striedajú vo funkcii tajomníka Výboru pre colnú spoluprácu každých dvanásť mesiacov. Signatárskym štátom VJA môže pomáhať sekretariát COMESA. Tieto obdobia sa časovo zhodujú s obdobiami, keď funkciu tajomníka Výboru pre DHP plnia signatárske štáty VJA, respektíve Európska komisia. Signatárske štáty VJA sa vo funkcii tajomníka striedajú. Článok 8 Dokumenty Pokiaľ sa rokovania Výboru pre colnú spoluprácu opierajú o písomné podkladové dokumenty, tajomník tieto dokumenty očísluje a rozošle ako dokumenty Výboru pre colnú spoluprácu najmenej 14 dní pred začiatkom zasadnutia. Článok 9 Korešpondencia 1. Akákoľvek korešpondencia určená Výboru pre colnú spoluprácu sa doručí tajomníkovi Výboru pre colnú spoluprácu. 2. Tajomník zabezpečí, aby sa korešpondencia určená Výboru pre colnú spoluprácu postúpila spolupredsedom výboru a prípadne rozoslala ako dokumenty uvedené v článku 8. 3. Korešpondenciu od spolupredsedov Výboru pre colnú spoluprácu zašle stranám tajomník a prípadne ju rozošle ako dokumenty uvedené v článku 8. Článok 10 Program zasadnutí 1. Tajomník Výboru pre colnú spoluprácu vypracuje predbežný anotovaný program každého zasadnutia na základe návrhov strán. Tajomník Výboru pre colnú spoluprácu ho zašle stranám najneskôr tri týždne pred začiatkom zasadnutia. 2. Predbežný anotovaný program zahŕňa body, o ktorých začlenenie do programu bol tajomník požiadaný najneskôr mesiac pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty. 3. Výbor pre colnú spoluprácu prijme program na začiatku každého zasadnutia. Do programu možno zaradiť iný bod, než ktorý je uvedený v predbežnom programe, ak sa tak strany dohodnú. 4. Spolupredsedovia Výboru pre colnú spoluprácu môžu po dohode so stranami prizvať na jeho zasadnutia odborníkov, aby poskytli informácie o osobitných témach. 5. Tajomník môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu. Článok 11 Zápisnica 1. Tajomník čo najskôr, obvykle do jedného mesiaca, vypracuje návrh zápisnice z každého zasadnutia. 2. V zápisnici sa spravidla zhrnie každý bod programu a prípadne sa spresnia: a) všetky dokumenty predložené Výboru pre colnú spoluprácu; b) akékoľvek vyhlásenie, o ktorého zapísanie požiadal člen Výboru pre colnú spoluprácu; c) prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov. 3. Zápisnica zahŕňa aj zoznam účastníkov Výboru pre colnú spoluprácu a zoznam prípadných pozorovateľov zúčastnených na zasadnutí. 4. Signatárske štáty VJA a strana EÚ písomne schvália zápisnicu do dvoch mesiacov odo dňa zasadnutia. Zápisnicu po jej schválení podpíše tajomník. Každému signatárskemu štátu VJA a strane EÚ sa doručí jeden originál týchto autentických dokumentov. Článok 12 Rozhodnutia a odporúčania 1. Výbor pre colnú spoluprácu prijíma rozhodnutia a odporúčania na základe konsenzu. 2. V období medzi zasadnutiami môže Výbor pre colnú spoluprácu prijímať rozhodnutia a odporúčania písomným postupom, ak s tým obidve strany súhlasia. Písomný postup pozostáva z výmeny nót medzi stranami. 3. Rozhodnutia Výboru pre colnú spoluprácu sa nazývajú „rozhodnutie“ a odporúčania Výboru pre colnú spoluprácu „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho účinnosti. 4. Rozhodnutia a odporúčania prijaté Výborom pre colnú spoluprácu overuje zástupca signatárskych štátov VJA a zástupca Európskej komisie v mene strany EÚ. 5. Rozhodnutia a odporúčania sa zašlú stranám a Výboru pre DHP ako dokumenty Výboru pre colnú spoluprácu. Článok 13 Verejnosť 1. Ak sa nerozhodne inak, zasadnutia Výboru pre colnú spoluprácu nie sú verejné. 2. Každá strana sa môže rozhodnúť uverejniť rozhodnutia a odporúčania Výboru pre colnú spoluprácu vo svojej príslušnej úradnej tlači. Článok 14 Jazyky 1. Pracovnými jazykmi Výboru pre colnú spoluprácu sú úradné jazyky, ktoré sú spoločné pre obidve strany, t. j. angličtina a francúzština. 2. Výbor pre colnú spoluprácu pri svojich rokovaniach a prijímaní rozhodnutí vychádza z dokumentácie a návrhov pripravených pokiaľ možno v oboch jazykoch uvedených v odseku 1. Rozhodnutia a odporúčania sú k dispozícii v oboch jazykoch uvedených v odseku 1. Článok 15 Výdavky 1. Každá strana znáša výdavky, ktoré jej vzniknú v dôsledku účasti na zasadnutiach Výboru pre colnú spoluprácu, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky. 2. Výdavky v súvislosti s organizovaním zasadnutí a rozmnožovaním dokumentov znáša strana, ktorá je organizátorom zasadnutia. 3. Výdavky v súvislosti so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša strana EÚ. Článok 16 Podávanie správ Výbor pre colnú spoluprácu podáva správy Výboru pre DHP. Článok 17 Zmeny rokovacieho poriadku Výbor pre DHP môže zmeniť tento rokovací poriadok. Výbor pre colnú spoluprácu môže predložiť Výboru pre DHP odporúčania navrhujúce zmeny rokovacieho poriadku. (1) Madagaskar, Maurícius, Seychely a Zimbabwe.